Oʻsimlik dunyosi obyektlaridan foydalanishni yanada takomillashtirish chora-tadbirlari toʻgʻrisida
(resolution, 2026-05-22)

Oʻrmondan foydalanish tartibini yanada takomillashtirish, mahalliy farmatsevtika sanoatini rivojlantirish, ishlab chiqarilayotgan dori-darmonlar turlarini kengaytirish, yovvoyi holda oʻsadigan oʻsimliklarni yetishtirish, yigʻish, tayyorlash va qayta ishlashni tizimli ravishda tashkil etish, yalangʻoch qizilmiyani xom ashyo sifatida eksport qilishdan manfaatdor boʻlgan tadbirkorlik subyektlari uchun qulay shart-sharoitlar yaratish, shuningdek tadbirkorlik subyektlarining tashqi iqtisodiy faoliyatini yanada erkinlashtirish maqsadida Vazirlar Mahkamasi qaror qiladi: 1. Oʻrmondan foydalanganlik uchun toʻlovlar miqdorini va ularni undirishni tartibga solish toʻgʻrisidagi nizom 1-ilovaga muvofiq tasdiqlansin. 2. Vazirlar Mahkamasining 2014-yil 20-oktabrdagi 290-son qarori (Oʻzbekiston Respublikasi QT, 2014-y., 10-son, 108-modda) bilan tasdiqlangan Oʻsimlik dunyosi obyektlaridan foydalanish va oʻsimlik dunyosi obyektlaridan foydalanish sohasida ruxsat berish tartib-taomillaridan oʻtish tartibi toʻgʻrisidagi nizomga 2-ilovaga muvofiq oʻzgartirishlar kiritilsin. 3. Oʻzbekiston Respublikasining yuridik va jismoniy shaxslari yalangʻoch qizilmiyani xomashyo sifatida (1 tonnasi uchun 225 AQSH dollari) Oʻzbekiston Respublikasi hududidan tashqariga olib chiqqanliklari uchun toʻlovlardan 2016-yil 31-dekabrgacha ozod qilinsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Ushbu Nizom “Oʻrmon toʻgʻrisida”gi Oʻzbekiston Respublikasining Qonuniga muvofiq oʻrmondan foydalanganlik uchun toʻlovlar miqdorini va ularni undirishni tartibga soladi. 2. Mazkur Nizomda quyidagi asosiy tushunchalar qoʻllaniladi: oʻrmondan doimiy foydalanuvchilar – oʻrmon fondi yerlari doimiy egalik qilishga berilgan oʻrmon xoʻjaligi korxonalari, muassasalari va tashkilotlari; oʻrmondan vaqtincha foydalanuvchilar – oʻrmondan foydalanish huquqini beradigan tegishli hujjatlar asosida oʻrmondan qisqa muddatli (3 yilgacha) yoki uzoq muddatli (10 yilgacha) foydalanishni amalga oshiruvchi yuridik va jismoniy shaxslar. 3. Oʻsimlik dunyosi obyektlaridan jismoniy shaxslar tomonidan umumiy foydalanish bepul amalga oshiriladi. 4. Davlat oʻrmon fondi uchastkalari oʻrmondan doimiy foydalanuvchilar tomonidan oʻrmondan vaqtincha foydalanuvchilarga oʻrmondan foydalanishning quyidagi turlari boʻyicha toʻlov asosida foydalanishga beriladi: chorva mollarini boqish; pichan oʻrish; asalari uyalari va qutilarini joylashtirish; daraxt va butalarni kesmagan holda oʻtin va shox-shabbalarni yigʻish; davlat oʻrmon fondi uchastkalaridan madaniy-maʼrifiy, tarbiyaviy, sogʻlomlashtirish, rekreatsion va estetik maqsadlarda foydalanish; davlat oʻrmon fondi uchastkalaridan ilmiy-tadqiqot maqsadlarida foydalanish. 5. Mazkur Nizomning 4-bandida koʻrsatilgan oʻrmondan foydalanish turlari uchun ushbu Nizom ilovasiga muvofiq miqdorlarda toʻlov undiriladi. 6. Ushbu nizomning 4-bandida koʻrsatilgan oʻrmondan foydalanish turlari uchun toʻlovlar summasining 50 foizi Oʻzbekiston Respublikasi Oʻrmon xoʻjaligi davlat qoʻmitasining Oʻrmon xoʻjaligini rivojlantirish jamgʻarmasiga, qolgan 50 foizi oʻrmondan doimiy foydalanuvchilarning hisob raqamiga tushadi va oʻrmondan doimiy foydalanuvchilarning daromadi hisoblanadi. Agar oʻrmondan doimiy foydalanuvchilar budjet tashkilotlari boʻlgan taqdirda, oʻrmondan foydalanishning koʻrsatib oʻtilgan turlari uchun toʻlovlar summasining 50 foizi ularning budjet tashkilotlarini rivojlantirish jamgʻarmalariga tushadi. 7. Oʻrmondan foydalanganlik uchun toʻlovlar yuridik shaxslar tomonidan naqd pulsiz shaklda, jismoniy shaxslar tomonidan esa naqd pul yoki naqd pulsiz shakllarda amalga oshiriladi. 8. Oʻrmondan foydalanganlik uchun toʻlovlar quyidagi tartibda amalga oshiriladi: oʻrmondan foydalanishning bir kalendar yiligacha boʻlgan muddat uchun — oʻrmondan foydalanish boshlangunga qadar 100% miqdorida; oʻrmondan foydalanishning bir yildan ortiq boʻlgan muddati uchun har bir kalendar yilning yanvar oyida yoki foydalanish mavsumi boshlanishida joriy kalendar yil uchun 100% miqdorida. 9. Oʻrmondan foydalanganlik uchun toʻlovlar quyidagi holatlarda qaytariladi: oʻrmonlarning holatiga salbiy taʼsirlarning oldini olish maqsadida oʻrmonga oid munosabatlarni tartibga solish sohasidagi vakolatli davlat organi tomonidan oʻrmondan foydalanishning alohida turlarini toʻxtatish toʻgʻrisidagi qaror qabul qilinganda; oʻrmondan doimiy foydalanuvchilar faoliyati toʻxtatilganda; oʻrmon fondi yerlari jamoat ehtiyojlari uchun olib qoʻyilganda. 10. Toʻlovlarni qaytarish oʻrmondan vaqtincha foydalanuvchi tomonidan oʻrmondan foydalanish huquqini beruvchi tegishli hujjat ilova qilingan holda ariza berilgan kundan boshlab yigirma ish kuni mobaynida amalga oshiriladi. 11. Qaytariladigan toʻlov miqdori oʻrmondan foydalanish turi boʻyicha haqiqatda foydalanilmagan muddatdan kelib chiqqan holda hisoblab chiqiladi. 12. Oʻrmondan madaniy-maʼrifiy, tarbiyaviy, sogʻlomlashtirish, rekreatsion va estetik maqsadlarda foydalanish oʻrmondan vaqtincha foydalanuvchilarning quyidagi toifalari tomonidan bepul amalga oshiriladi: maktabgacha yoshdagi bolalar; oʻzlarining tabiat bilan bogʻliq tegishli dasturlari boʻyicha davlat oʻrmon fondi uchastkalaridan foydalanadigan maktabgacha taʼlim muassasalarining tarbiyachilari va tarbiyalanuvchilari, umumtaʼlim muassasalarining oʻqituvchi va oʻquvchilari, oʻrta maxsus, kasb-hunar hamda oliy taʼlim muassasalarining oʻqituvchilari va talabalari; “Mehribonlik” uylari tarbiyalanuvchilari va “Gʻamxoʻrlik” markazlariga joylashtirilgan shaxslar; nogironligi boʻlgan shaxslar; 1941 — 1945-yillardagi urush oqibatida nogironligi boʻlgan shaxslar va urush qatnashchilari, shuningdek, ularga tenglashtirilgan shaxslar; atom obyektlaridagi halokatlar oqibatida kelib chiqqan yuqori radiatsiya nurlanishi bilan bogʻliq nurlanish kasalligiga va boshqa kasalliklarga yoʻliqqan yoki ularni boshidan kechirgan shaxslar. 13. Oʻrmondan foydalanishda kelib chiqadigan nizolar qonunchilikda belgilangan tartibda hal etiladi. 14. Mazkur Nizom talablari buzilishida aybdor boʻlgan shaxslar qonunchilikda belgilangan tartibda javobgar boʻladilar. T/r Oʻrmondan foydalanish turlari Yuridik va jismoniy shaxslar uchun bazaviy hisoblash miqdoriga nisbatan koeffitsiyent 1. Oʻrmon fondining ruxsat etilgan hududlarida chorva mollarini boqish uchun (bir bosh chorva moli uchun bir mavsumga): yirik qoramol, ot, eshak va tuya 2 yoshgacha boʻlgan buzoq, ot, eshak va tuya 6 oylikdan katta qoʻy va echkilar 6 oylikgacha boʻlgan qoʻy va echkilar (ona suti bilan oziqlanadigan buzoq, boʻtaloq, xoʻtik, qoʻzi va uloqlar uchun toʻlov undirilmaydi) 0,45 0,15 0,1 0,03 2. Oʻrmon fondi uchastkalarida pichan oʻrish (1 gektar uchun) 1,5 3. Oʻrmon fondi uchastkalarida asalari uyalari va qutilarini joylashtirish (bir asalari oilasi uchun 1 mavsumga) 0,05 4. Oʻrmon fondi uchastkalarida daraxt va butalarni kesmagan holda oʻtin va shox-shabbalarni yigʻish uchun (1 m kub) 0,4 5. Davlat oʻrmon fondi uchastkalaridan madaniy-maʼrifiy, tarbiyaviy, sogʻlomlashtirish, rekreatsion va estetik maqsadlarda foydalanish uchun, har bir kishi uchun 1 sutkaga 0,05 1. 10-band quyidagi tahrirda bayon qilinsin: “10. Yuridik va jismoniy shaxslarga yovvoyi holda oʻsadigan oʻsimliklarni gʻamlaganlik (yigʻganlik) uchun toʻlovlarni kamaytirish boʻyicha quyidagi miqdorlarda imtiyoz beriladi: belgilangan toʻlovlarning 50 foizi miqdorida — Qizil kitobga kirmaydigan hamda har yili Oʻzbekiston Respublikasi Tabiatni muhofaza qilish davlat qoʻmitasi tomonidan tasdiqlanadigan yovvoyi holda oʻsadigan oʻsimliklar roʻyxatiga kiritilgan yovvoyi holda oʻsadigan oʻsimliklardan (yalangʻoch qizilmiyadan tashqari) ekstrakt tayyorlanganda yoki ekstrakt ishlab chiqaruvchi qayta ishlash tashkilotlari bilan ularni xom ashyo sifatida yetkazib berish yuzasidan shartnomalar mavjud boʻlganda; belgilangan toʻlovlarning 90 foizi miqdorida — plantatsiyalar tashkil etish maqsadida ekish materiallari (urugʻlari, koʻchatlari) uchun; belgilangan toʻlovlarning 90 foizi miqdorida — yalangʻoch qizilmiya ildizidan ekstrakt tayyorlanganda yoki ekstrakt ishlab chiqaruvchi qayta ishlash tashkilotlari bilan yalangʻoch qizilmiya ildizini xom ashyo sifatida yetkazib berish yuzasidan shartnomalar mavjud boʻlganda. Yovvoyi holda oʻsadigan oʻsimliklar roʻyxati, shuningdek Respublika boʻyicha gʻamlash (yigʻish) hajmlari Oʻzbekiston Respublikasi Fanlar akademiyasining xulosasi va respublikaning yovvoyi holda oʻsadigan oʻsimliklardan ekstrakt ishlab chiqaruvchi qayta ishlash tashkilotlari buyurtmanomalari asosida Oʻzbekiston Respublikasi Tabiatni muhofaza qilish davlat qoʻmitasi tomonidan tasdiqlanadi”. 2. 3-ilova oʻz kuchini yoʻqotgan deb hisoblansin. 3. 13-ilovadagi beshinchi satr chiqarib tashlansin.